**ПРАТЕНИЧКО ПРАШАЊЕ**

од пратеникот Флора Кадриу поставено на 77-та седница

на Собранието на Република Македонија одржана

на 5 ноември 2009 година

Пратеничкото прашање гласи:

Во Инфорамцијата за правичната застапеност на локално ниво, Информација која што вие господине Адеми ја претставивте ја презентиравте пред пратениците во Комитетот за односи меѓу етничките заедници, треба да се истакне фактот дека од вкупниот број на општини за 15 општини немавте ниту еден податок кој што говори за административниот капацитет и управувачкиот капацитет на Секретарјатот. Додека пак од преостанатите податоци што ги презентиравте јасно се гледаше дека правичната застапеност не е почитувана ниту на локално или општинско ниво. Дали можеби посетите што вие ги направивте по општините беа само добар маркетинг и политички блеф за манипулација на јавноста. Врз основа на податоците кои што беа презентирани се гледа дека овие посети немале ниту еден друг функционален ефкет. Целосната администрација во Република Македонија брои од прилика 130 илјади лица, што значи за околу 40 илјади лица во вашата презентација немаше, всушност тие 40 илјади лица не беа опфатени во Информацијата. Начелото на правична и соодветна застапеност подразбира и застапеност на немнозинските заедници на сите нивоа што подразбира и застапување на раководните нивоа, пред се меѓутоа не само во најниските нивоа во јавната администрација. Затоа поставувам прашање, кој е механизмот кој што Секретаријатот за спроведување на Охридскиот рамковен договор го предвидува за санкционирање и за подобрување на правичната застапеност во оние институции каде што застапеноста на Албанците е минимална и од вас барам да доставите податоци за сите вработени кои што добиваат плата, а истите седат дома. Кога мислите да им обезбедите услови за работа за истите да може реално да партиципираат во работниот процес.

Исто така, поставувам прашање господине Адеми, каква е заста­пе­но­ста на Албанците во јавните здравствени установи, во јавните претпријатија, во Агенцијата за вработување и регионалните центри во сите градови во Република Македонија. Колку закони кои што се во врска со спроведувањето на Охридскиот рамковен договор се донесени од страна на Собранието на Република Македонија и колку закони чекате сеуште за да се донесат и колку подзаконски акти се донесени за операционализација на Охридскиот рамковен договор.

Прашањето го поставувам до заменикот на претседателот на Владата на Република Македонија Абдулаќим Адеми.